UREDBA KOMISIJE (EU) št. 110/2011

z dne 8. februarja 2011

o izvajanju Uredbe (ES) št. 458/2007 Evropskega parlamenta in Sveta o Evropskem sistemu integrirane statistike socialne zaščite (ESSPROS) v zvezi z ustreznimi formati za pošiljanje podatkov, rezultati, ki jih je treba poslati, in merili za merjenje kakovosti za modul ESSPROS o neto prejemkih socialne zaščite

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 458/2007 Evropskega parlamenta in Sveta z dne 25. aprila 2007 o Evropskem sistemu integrirane statistike socialne zaščite (ESSPROS) (1) in zlasti člena 7(2) Uredbe,

ob upoštevanju naslednjega:

Uredba (ES) št. 458/2007 je vzpostavila metodološki okvir za urejanje statističnih podatkov na primerljivi osnovi v korist Evropske unije in časovni okvir za pošiljanje in izkazovanje statističnih podatkov, urejenih v skladu z Evropskim sistemom integrirane statistike socialne zaščite (v nadaljnjem besedilu: ESSPROS).

V skladu s členom 7(2) Uredbe (ES) št. 458/2007 je treba sprejeti izvedbene ukrepe v zvezi s formati za pošiljanje podatkov, rezultati, ki jih je treba poslati, in merili za merjenje kakovosti za modul o neto prejemkih socialne zaščite.

Ukrepi iz te uredbe so v skladu z mnenjem Odbora za evropski statistični sistem –

SPREJELA NASLEDNJO UREDBO:

Člen 1

1. Formati za pošiljanje podatkov in rezultati, ki jih je treba poslati za modul o neto prejemkih socialne zaščite, so določeni v Prilogi I.

2. Merila za merjenje kakovosti podatkov v zvezi z modulom o neto prejemkih socialne zaščite so določena v Prilogi II.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

(1) UL L 113, 30.4.2007, str. 3.

Klasifikacije in opredelitve za uporabo te uredbe so podrobno opisane v Priročniku ESSPROS, ki ga je pripravila Evropska komisija v sodelovanju z državami članicami.

Neto socialni prejemki so pridobljeni s povezavo bruto prejemkov socialne zaščite iz Priloge I k Uredbi (ES) št. 1322/2007 s spremenljivkami iz točk 1.1 in 1.2.

podatki o neto socialnih prejemkih (omejen pristop) so sočasno razčlenjeni glede na:

Vsak preostal fiskalni prejemek je razdeljen glede na funkcijo, ki ustreza seznamu tveganj in potreb iz člena 2(b) Uredbe (ES) št. 458/2007 na prvi ravni klasifikacije.

povprečne davčne stopnje po postavki (AITR) in povprečne stopnje socialnih prispevkov po postavki (AISCR) so sočasno razčlenjene glede na:

Spremenljivke, ki se pošljejo, so naslednje:

Formati za pošiljanje podatkov v zvezi z modulom o neto prejemkih socialne zaščite in rezultati, ki jih je treba poslati

PRILOGA II

A. MERILA ZA MERJENJE KAKOVOSTI PODATKOV V ZVEZI Z MODULOM O NETO PREJEMKIH SOCIALNE ZAŠČITE

Letna ocena kakovosti zbirke neto prejemkov socialne zaščite uporablja v skladu s členom 12 Uredbe (ES) št. 223/2009 Evropskega parlamenta in Sveta (1) naslednja merila kakovosti: ustreznost, natančnost, pravočasnost, točnost, dostopnost in jasnost, primerljivost in skladnost.

B. INFORMACIJE ZA POŠILJANJE

Države članice zagotovijo informacije o:

1. Stiku:

1.1 podrobni podatki o zbiralcu podatkov.

2. Točnosti:

2.1 zajetje virov podatkov: vrste uporabljenih virov (registri ali drugi administrativni viri, raziskave, ocene); podrobnosti programov/funkcij, ki so bili zajeti z različnimi vrstami virov; poročila o težavah zajetja virov podatkov, zaradi česar so bili podatki ocenjeni;

2.2 metodologije in predpostavke, uporabljene pri ocenah in v primeru nepopolnega zajetja virov podatkov:

— administrativni podatki,

— raziskave,

— modeliranje,

— drugo (določiti);

2.3 revizija statističnih podatkov:

— spremembe v uporabljenih virih podatkov,

— spremembe v metodah in predpostavkah, uporabljenih za oceno podatkov,

— revizije podatkov zaradi konceptualnih prilagoditev (npr. prilagoditve nacionalnih računov),

— revizije podatkov zaradi razpoložljivosti končnih statistik,

— revizije podatkov zaradi ukrepov pregleda kakovosti,

— opis sprejete politike za revizijo podatkov.

3. Primerljivosti:

3.1 geografska primerljivost:

— odstopanja od celotnega zajetja končnih podatkov,

— odstopanja od metodologije ESSPROS,

— podrobnosti razlogov za odstopanje in uporabljene metode,

— ocena vpliva teh odstopanj glede primerljivosti;

3.2 časovna primerljivost:

— opis ujemanja med zajetjem zgodovinskih podatkov in zajetjem tekočih podatkov,

— opis primerljivosti zgodovinskih podatkov in tekočih podatkov.

4. Dostopnosti in jasnosti:

4.1 opis politike za zbiranje podatkov, ki jo je sprejela država;

4.2 opis metapodatkov/metodologije, ki jih dobijo uporabniki.

5. Ustreznosti:

5.1 opis, kako statistične informacije izpolnjujejo tekoče in možne potrebe uporabnikov.

C. ČASOVNI NAČRT ZA PRIPRAVO POROČIL O KAKOVOSTI

Poročila o kakovosti za modul o neto prejemkih socialne zaščite so letna.

Poročilo o letu N se pošlje Komisiji (Eurostatu) do 31. januarja leta N + 3.

D. FORMAT ZA POŠILJANJE POROČIL O KAKOVOSTI

Informacije glede kakovosti podatkov se pošljejo v skladu s formatom, ki ga določi Komisija (Eurostat).

(1) UL L 87, 31.3.2009, str. 164.